title: Komisijas Īstenošanas regula (ES) 2015/908 (2015. gada 11. jūnijs), ar ko Regulas (EK) Nr. 798/2008 I pielikumā groza ierakstu par Kanādu to trešo valstu, teritoriju, zonu vai nodalījumu sarakstā, no kuriem attiecībā uz augsti patogēno putnu gripu atļauts Savienībā importēt vai tranzītā caur to pārvadāt noteiktas mājputnu izcelsmes preces (Dokuments attiecas uz EEZ)

text:
               13.6.2015

               LV

               Eiropas Savienības Oficiālais Vēstnesis

               L 148/11

         KOMISIJAS ĪSTENOŠANAS REGULA (ES) 2015/908
   (2015. gada 11. jūnijs),
   ar ko Regulas (EK) Nr. 798/2008 I pielikumā groza ierakstu par Kanādu to trešo valstu, teritoriju, zonu vai nodalījumu sarakstā, no kuriem attiecībā uz augsti patogēno putnu gripu atļauts Savienībā importēt vai tranzītā caur to pārvadāt noteiktas mājputnu izcelsmes preces
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punkta c) apakšpunktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu, 24. panta 2. punktu un 25. panta 2. punktu,
   tā kā:

               (1)

               Komisijas Regulā (EK) Nr. 798/2008 (3) ir noteiktas veterinārās sertifikācijas prasības mājputnu un mājputnu produktu (“preces”) importēšanai Savienībā un pārvadāšanai tranzītā caur Savienību, tostarp uzglabāšanai tranzīta laikā. Tajā paredzēts, ka preces var Savienībā importēt un tranzītā caur to pārvadāt tikai no tām trešām valstīm, teritorijām, zonām vai nodalījumiem, kas norādīti minētās regulas I pielikuma 1. daļas tabulas 1. un 3. slejā.

               (2)

               Turklāt Regulā (EK) Nr. 798/2008 ir paredzēti nosacījumi, saskaņā ar kuriem trešo valsti, teritoriju, zonu vai nodalījumu var uzskatīt par augsti patogēnās putnu gripas (APPG) neskartu.

               (3)

               Kanāda ir iekļauta Regulas (EK) Nr. 798/2008 I pielikuma 1. daļas sarakstā kā trešā valsts, no kuras teritorijas konkrētām daļām, atkarībā no APPG uzliesmojumu sastopamības, ir atļauts Savienībā importēt un tranzītā caur to pārvadāt preces, uz ko attiecas minētā regula. Minētā reģionalizācija tika atzīta ar Regulu (EK) Nr. 798/2008, kas grozīta ar Komisijas Īstenošanas regulu (ES) 2015/198 (4) pēc APPG uzliesmojumiem Britu Kolumbijas provincē Kanādā.

               (4)

               Nolīgumā starp Savienību un Kanādu (5) paredzēta ātra savstarpēja reģionalizācijas pasākumu atzīšana gadījumā, ja notiek slimības uzliesmojumi Savienībā vai Kanādā (“Nolīgums”).

               (5)

               Kanāda 2015. gada 8. aprīlī apstiprināja APPG apakštipa H5N2 uzliesmojumu mājputnu saimē Ontārio provincē. Kanādas veterinārās iestādes nekavējoties apturēja veterināro sertifikātu izsniegšanu preču sūtījumiem, kurus paredzēts eksportēt uz Savienību no visas tās teritorijas. APPG kontroles nolūkā un lai ierobežotu tās izplatību, Kanāda ir arī īstenojusi pilnīgas izkaušanas politiku.

               (6)

               Pēc minētā uzliesmojuma Ontārio provincē Kanāda iesniedza atjauninātu informāciju par epidemioloģisko situāciju savā teritorijā un par veiktajiem pasākumiem tālākas APPG izplatības novēršanai, un šo informāciju Komisija ir izvērtējusi. Pamatojoties uz minēto izvērtējumu, kā arī Nolīgumā noteiktajām saistībām un Kanādas sniegtajām garantijām, jāsecina, ka tādiem ierobežojumiem preču ievešanai Savienībā, kas attiecināmi tikai uz APPG skartajiem apgabaliem Britu Kolumbijā un Ontārio provincē, kuriem Kanādas veterinārās iestādes noteikušas ierobežojumus pašreizējo uzliesmojumu dēļ, vajadzētu būt pietiekamiem, lai novērstu ar preču ievešanu Savienībā saistītos apdraudējumus.

               (7)

               Kanāda turklāt ir ziņojusi par tīrīšanas un dezinfekcijas pasākumu pabeigšanu pēc pilnīgas izkaušanas Britu Kolumbijas provinces saimniecībās, kurās laikposmā no 2014. gada decembra līdz 2015. gada februārim konstatēti uzliesmojumi. Tāpēc ir lietderīgi norādīt datumus, kad šīs teritorijas daļas, kurām tika piemēroti veterinārie ierobežojumi saistībā ar šiem uzliesmojumiem, atkal varētu uzskatīt par brīvām no APPG, un būtu atkārtoti jāpiešķir atļauja importēt Savienībā konkrētas mājputnu izcelsmes preces, kuru izcelsme ir šajos apgabalos.

               (8)

               Tāpēc Regulas (EK) Nr. 798/2008 I pielikuma 1. daļas saraksta ieraksts par Kanādu tāpēc būtu jāgroza, lai ņemtu vērā pašreizējo epidemioloģisko situāciju minētajā trešā valstī.

               (9)

               Tāpēc Regulas (EK) Nr. 798/2008 I pielikums būtu attiecīgi jāgroza.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 798/2008 I pielikuma 1. daļu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

      (4)  Komisijas 2015. gada 6. februāra Īstenošanas regula (ES) 2015/198, ar ko groza Regulas (EK) Nr. 798/2008 I pielikumu attiecībā uz ierakstu par Kanādu to trešo valstu, teritoriju, zonu vai nodalījumu sarakstā, no kurām atsevišķas mājputnu izcelsmes preces drīkst importēt Savienībā vai pārvadāt tranzītā caur to saistībā ar augsti patogēno putnu gripu (OV L 33, 10.2.2015., 9. lpp.).

      (5)  Eiropas Kopienas un Kanādas valdības Nolīgums par sanitārajiem pasākumiem, lai aizsargātu sabiedrības un dzīvnieku veselību saistībā ar tirdzniecību ar dzīviem dzīvniekiem un dzīvnieku izcelsmes produktiem. Kopienas vārdā apstiprināts ar Padomes Lēmumu 1999/201/EK (OV L 71, 18.3.1999., 3. lpp.).

      PIELIKUMS
      Regulas (EK) Nr. 798/2008 I pielikuma 1. daļas ierakstu par Kanādu aizstāj ar šādu:

                     Trešās valsts vai teritorijas ISO kods un nosaukums

                     Trešās valsts, teritorijas, zonas vai nodalījuma kods

                     Trešās valsts, teritorijas, zonas vai nodalījuma apraksts

                     Veterinārais sertifikāts

                     Īpašie nosacījumi

                     Īpašie nosacījumi

                     Putnu gripas uzraudzības statuss

                     Putnu gripas vakcinācijas statuss

                     Salmonellu kontroles statuss

                     Paraugs(-i)

                     Papildu garantijas

                     Noslēguma datums (1)

                     Sākuma datums (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     “CA – Kanāda

                     CA-0

                     Visa valsts

                     SPF

                     EP, E

                     S4

                     CA-1

                     Visa Kanāda, izņemot CA-2 teritoriju

                     BPR, BPP, DOC, DOR, HEP, HER, SRA, SRP

                     N

                     A

                     S1, ST1”

                     WGM

                     VIII

                     POU, RAT

                     N

                     CA-2

                     Šādas teritorijas Kanādā:

                     CA-2.1

                     “primārā kontroles zona”, ko iezīmē šādas robežas:

                                 —

                                 rietumos – Klusais okeāns,

                                 —

                                 dienvidos – robeža ar Amerikas Savienotajām Valstīm,

                                 —

                                 ziemeļos – Highway 16,

                                 —

                                 austrumos – robeža starp Britu Kolumbijas un Albertas provincēm

                     WGM

                     VIII

                     P2

                     4.12.2014.

                     9.6.2015.

                     POU, RAT

                     N, P2

                     CA-2.2

                     teritorija Ontārio provinces apgabalā, ko iezīmē šādas robežas:

                                 —

                                 no County Road 119 krustojuma ar County Road 64 un 25th Line,

                                 —

                                 pa 25th Line uz ziemeļiem līdz krustojumam ar Road 68, pa Road 68 uz austrumiem līdz vietai, kur šis ceļš atkal savienojas ar 25th Line, un tad pa 25th Line uz ziemeļiem līdz Road 74,

                                 —

                                 no 25th Line pa Road
                                    74 uz austrumiem līdz 31st Line,

                                 —

                                 no Road
                                    74 pa 31st Line uz ziemeļiem līdz 78 Road,

                                 —

                                 no 31th Line pa Road 78 uz austrumiem līdz 33rd Line,

                                 —

                                 no Road
                                    78 pa 33rd Line uz ziemeļiem līdz Road 84,

                                 —

                                 no 33th Line pa Road
                                    84 uz austrumiem līdz Highway 59,

                                 —

                                 no Road
                                    84 pa Highway 59 uz dienvidiem līdz Road 78,

                                 —

                                 no Highway 59 pa Road 78 uz austrumiem līdz 13th Line,

                                 —

                                 no Road 78 pa 13th Line uz dienvidiem līdz Oxford Road 17,

                                 —

                                 no 13th Line pa Oxford Road 17 uz austrumiem līdz Oxford Road 4,

                                 —

                                 no Oxford Road 17 pa Oxford Road 4 uz dienvidiem līdz County Road 15,

                                 —

                                 no Oxford Road 4 pa County Road 15 uz austrumiem (šķērsojot Highway 401) līdz Middletown Line,

                                 —

                                 no County Road 15 pa Middletown Line uz dienvidiem (šķērsojot Highway 403) līdz Old Stage Road,

                                 —

                                 no Middletown Line pa Old Stage Road uz rietumiem līdz County Road 59,

                                 —

                                 no Old Stage Road pa County Road 59 uz dienvidiem līdz Curries Road,

                                 —

                                 no County Road 59 pa Curries Road uz rietumiem līdz Cedar Line,

                                 —

                                 no Curries Road pa Cedar Line uz dienvidiem līdz Rivers Road,

                                 —

                                 no Cedar Line pa Rivers Road uz dienvidrietumiem līdz Foldens Line,

                                 —

                                 no Rivers Road pa Foldens Line uz ziemeļrietumiem līdz Sweaburg Road,

                                 —

                                 no Foldens Line pa Sweaburg Road uz dienvidrietumiem līdz Harris Street,

                                 —

                                 no Sweaburg Road pa Harris Street uz ziemeļrietumiem līdz Highway 401,

                                 —

                                 no Harris Street pa Highway 401 uz rietumiem līdz Ingersoll Street (County Road 10),

                                 —

                                 no Highway 401 pa Ingersoll Street (County Road 10) uz ziemeļiem līdz County Road 119,

                                 —

                                 no Ingersoll Street (County Road 10) pa County Road 119 līdz sākuma punktam, kur County Road 119 savienojas ar 25 Line

                     WGM

                     VIII

                     P2

                     8.4.2015.

                     POU, RAT

                     N, P2

                     CA-2.3

                     teritorija Ontārio provinces apgabalā, ko iezīmē šādas robežas:

                                 —

                                 no Township Road 4 un Highway 401 krustojuma pa Township Road 4 uz rietumiem līdz Blandford Road,

                                 —

                                 no Township Road 4 pa Blandford Road uz ziemeļiem līdz Oxford-Waterloo Road,

                                 —

                                 no Blandford Road pa Oxford-Waterloo Road uz austrumiem līdz Walker Road,

                                 —

                                 no Oxford-Waterloo Road pa Walker Road uz ziemeļiem līdz Bridge Street,

                                 —

                                 no Walker Road pa Bridge Street uz austrumiem līdz Puddicombe Road,

                                 —

                                 no Bridge St pa Puddicombe Road uz ziemeļiem līdz Bethel Road,

                                 —

                                 no Puddicombe Road pa Bethel Road uz austrumiem līdz Queen Street,

                                 —

                                 no Bethel Road pa Queen Street uz dienvidiem līdz Bridge Street,

                                 —

                                 no Queen Street pa Bridge Street uz austrumiem līdz Trussler Road,

                                 —

                                 no Bridge Street pa Trussler Road uz dienvidiem līdz Oxford Road 8,

                                 —

                                 no Trussler Road pa Oxford Road 8 uz austrumiem līdz Northumberland Street,

                                 —

                                 no Oxford Road 8 pa Northumberland St uz dienvidiem, turpinot pa Swan Street/Ayr Road līdz Brant Waterloo Road,

                                 —

                                 no Swan Street/Ayr Road pa Brant Waterloo Road uz rietumiem līdz Trussler Road,

                                 —

                                 no Brant Waterloo Road pa Trussler Road uz dienvidiem līdz Township Road 5,

                                 —

                                 no Trussler Road pa Township Road 5 uz rietumiem līdz Blenheim Road,

                                 —

                                 no Township Road 5 pa Blenheim Road uz dienvidiem līdz Township Road 3,

                                 —

                                 no Blenheim Road pa Township Road 3 uz rietumiem līdz Oxford Road 22,

                                 —

                                 no Township Road 3 pa Oxford Road 22 uz ziemeļiem līdz Township Road 4,

                                 —

                                 no Oxford Road 22 pa Township Road 4 uz rietumiem līdz Highway 401

                     WGM

                     VIII

                     P2

                     18.4.2015.

                     POU, RAT

                     N
                     P2


title: Komisijas Īstenošanas regula (ES) 2015/1082 (2015. gada 3. jūlijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.7.2015

               LV

               Eiropas Savienības Oficiālais Vēstnesis

               L 175/41

         KOMISIJAS ĪSTENOŠANAS REGULA (ES) 2015/1082
   (2015. gada 3. jūlijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. jūlijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  20,6

                  MA

                  148,6

                  MK

                  39,1

                  ZZ

                  69,4

                  0707 00 05

                  TR

                  106,1

                  ZZ

                  106,1

                  0709 93 10

                  TR

                  116,8

                  ZZ

                  116,8

                  0805 50 10

                  AR

                  117,2

                  BO

                  144,3

                  UY

                  138,8

                  ZA

                  133,3

                  ZZ

                  133,4

                  0808 10 80

                  AR

                  139,5

                  BR

                  104,6

                  CL

                  128,4

                  NZ

                  151,8

                  US

                  164,6

                  ZA

                  125,7

                  ZZ

                  135,8

                  0808 30 90

                  AR

                  165,7

                  CL

                  138,9

                  NZ

                  250,7

                  ZA

                  125,4

                  ZZ

                  170,2

                  0809 10 00

                  IL

                  315,1

                  TR

                  245,1

                  ZZ

                  280,1

                  0809 29 00

                  TR

                  266,8

                  ZZ

                  266,8

                  0809 40 05

                  IL

                  241,9

                  ZZ

                  241,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/2346 (2015. gada 15. decembris), ar kuru sāk izmeklēšanu attiecībā uz iespējamību, ka antidempinga pasākumi, kuri ar Padomes Īstenošanas regulu (ES) Nr. 1008/2011, kas grozīta ar Padomes Īstenošanas regulu (ES) Nr. 372/2013, noteikti Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, tiek apieti, importējot Ķīnas Tautas Republikas izcelsmes mazliet pārveidotus, ar roku darbināmus paliktņu autokrāvējus un to galvenās daļas, un ar kuru uz šādu importu attiecina reģistrāciju

text:
               16.12.2015

               LV

               Eiropas Savienības Oficiālais Vēstnesis

               L 330/43

         KOMISIJAS ĪSTENOŠANAS REGULA (ES) 2015/2346
   (2015. gada 15. decembris),
   ar kuru sāk izmeklēšanu attiecībā uz iespējamību, ka antidempinga pasākumi, kuri ar Padomes Īstenošanas regulu (ES) Nr. 1008/2011, kas grozīta ar Padomes Īstenošanas regulu (ES) Nr. 372/2013, noteikti Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam, tiek apieti, importējot Ķīnas Tautas Republikas izcelsmes mazliet pārveidotus, ar roku darbināmus paliktņu autokrāvējus un to galvenās daļas, un ar kuru uz šādu importu attiecina reģistrāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 13. panta 3. punktu un 14. panta 5. punktu,
   informējusi dalībvalstis,
   tā kā:
   A.   PIEPRASĪJUMS

               (1)

               Eiropas Komisija (“Komisija”) saskaņā ar pamatregulas 13. panta 3. punktu un 14. panta 5. punktu saņēma pieprasījumu izmeklēt Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam noteikto antidempinga pasākumu iespējamu apiešanu, kura varētu notikt, importējot Ķīnas Tautas Republikas izcelsmes mazliet pārveidotus, ar roku darbināmus paliktņu autokrāvējus un to galvenās daļas, un attiecināt uz šādu importu reģistrāciju.

               (2)

               Pieprasījumu 2015. gada 4. novembrī iesniedza BT Products AS, Lifter SRL un PR Industrial SRL, Savienības ražotāji, kas ražo ar roku paceļamus paliktņu autokrāvējus.

         B.   RAŽOJUMS

               (3)

               Ražojums, ar ko saistīta pasākumu iespējamā apiešana, ir Ķīnas Tautas Republikas izcelsmes ar roku darbināmi paliktņu autokrāvēji un to galvenās daļas, t. i., šasijas un hidraulikas, ko patlaban klasificē ar KN kodiem ex 8427 90 00 un ex 8431 20 00 (Taric kodi 8427900019 un 8431200019). Šajā regulā ar roku darbināmi paliktņu autokrāvēji ir autokrāvēji ar riteņiem, kas atbalsta dakšu cēlējsviras, lai pārkrautu paliktņus, un ir paredzēti tam, lai tos uz gludas, līdzenas, cietas virsmas manuāli grūstu, vilktu un stūrētu blakus ejošs operators, izmantojot šarnīrveida stūres grozīkli. Ar roku darbināmi paliktņu autokrāvēji ir paredzēti tikai tam, lai, paceļot un nolaižot stūres grozīkli, paceltu kravu līdz transportēšanai piemērotam augstumam, un tiem nav nekādu citu papildu funkciju vai izmantojumu, piemēram, i) pārvietot un pacelt kravas, lai novietotu tās augstāk vai palīdzētu tās sakraut glabāšanai (pacēlāji); ii) kraut paliktņus citu uz cita (krāvēji kaudzē); iii) pacelt kravu līdz darba virsmai (šķērveida pacēlāji) vai iv) pacelt un nosvērt kravas (svēršanas platformas) (“attiecīgais ražojums”).

               (4)

               Izmeklējamais ražojums ir tas pats, kas definēts iepriekšējā apsvērumā, taču importējot to uzrāda ar tā saucamo “svara rādījumu sistēmu” (kas ir šasijā neintegrēts svēršanas mehānisms, kura kļūdas robeža ir vienāda ar 1 % no slodzes vai lielāka par to), un ko pašlaik klasificē ar tādu pašu KN kodu kā attiecīgo ražojumu, bet ar citu Taric kodu (proti, 8427900090 un 8431200090 līdz šīs regulas spēkā stāšanās dienai), un tā izcelsme ir Ķīnas Tautas Republikā (“izmeklējamais ražojums”).

         C.   SPĒKĀ ESOŠIE PASĀKUMI

               (5)

               Pašlaik spēkā esošie pasākumi, kas, iespējams, tiek apieti, ir antidempinga pasākumi, kuri ar Padomes Īstenošanas regulu (ES) Nr. 1008/2011 (2), kas grozīta ar Padomes Īstenošanas regulu (ES) Nr. 372/2013 (3), noteikti Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (“spēkā esošie pasākumi”).

         D.   PAMATOJUMS

               (6)

               Pieprasījumā ir pietiekami pirmšķietami pierādījumi, ka spēkā esošie antidempinga pasākumi, kas noteikti Ķīnas Tautas Republikas izcelsmes ar roku darbināmu paliktņu autokrāvēju importam, tiek apieti, izmantojot tādu praksi, procesus vai darbības, kuriem bez antidempinga pasākumu noteikšanas nav cita pamatota iemesla vai ekonomiskā pamatojuma.

               (7)

               Iesniegtie pirmšķietamie pierādījumi ir šādi.

               (8)

               Pieprasījums pirmšķietami liecina, ka pēc tam, kad ar Īstenošanas regulu (ES) Nr. 372/2013 attiecīgā ražojuma galīgais antidempinga maksājums tika palielināts, no Ķīnas Tautas Republikas uz Savienību veiktā eksporta tirdzniecības modelis ir ievērojami mainījies, un šādām pārmaiņām nav cita pietiekama iemesla vai ekonomiska pamatojuma kā vien maksājuma noteikšana.

               (9)

               Šķiet, ka šīs pārmaiņas ir saistītas ar izmeklējamā ražojuma importēšanu Savienībā. Pieprasījumā ir pietiekami pirmšķietami pierādījumi, ka izmeklējamajam ražojumam ir tādas pašas pamatīpašības un pamatlietojumi kā attiecīgajam ražojumam. Pieprasījumā ietvertie pirmšķietamie pierādījumi liecina, ka svara rādījumu sistēma, kura importējot tiek uzrādīta ar izmeklējamo ražojumu, ir lēts, šasijā neintegrēts mehānisms, kas nesniedz precīzus svara rādījumus, jo kļūdas robeža ir vienāda ar 1 % no slodzes vai pārsniedz to, un pēc importēšanas šo mehānismu var viegli noņemt un izmest. Tādēļ attiecīgā svara rādījumu sistēma nemaina attiecīgā ražojuma pamatīpašības un pamatlietojumus un nepārveido attiecīgo ražojumu par “svēršanas platformām”, jo tām ir atšķirīgas pamatīpašības un pamatlietojumi. Tomēr izmeklēšana aptver visu veidu praksi, procesus un darbības, kuriem bez antidempinga pasākumu noteikšanas nav cita pamatota iemesla vai ekonomiskā pamatojuma.

               (10)

               Turklāt pieprasījumā ir pietiekami pirmšķietami pierādījumi, ka spēkā esošo attiecīgajam ražojumam piemērojamo antidempinga pasākumu koriģējošā ietekme tiek mazināta gan attiecībā uz daudzumu, gan cenu. Šķiet, ka attiecīgā ražojuma imports tiek aizstāts ar izmeklējamā ražojuma importu. Turklāt ir pietiekami pirmšķietami pierādījumi, ka izmeklējamā ražojuma imports notiek par cenām, kuras ir zemākas par kaitējumu neradošo cenu, kas konstatēta izmeklēšanā, kuras rezultātā tika noteikti spēkā esošie pasākumi.

               (11)

               Visbeidzot, pieprasījumā ir pietiekami daudz pirmšķietamu pierādījumu, ka, salīdzinot ar normālo vērtību, kas tika konstatēta iepriekš, izmeklējamais ražojums tiek pārdots par dempinga cenām.

         E.   PROCEDŪRA

               (12)

               Ņemot vērā iepriekš minēto, Komisija secināja, ka ir pietiekami pierādījumi, kas pamato izmeklēšanas sākšanu atbilstīgi pamatregulas 13. panta 3. punktam un izmeklējamā ražojuma importa reģistrēšanu saskaņā ar pamatregulas 14. panta 5. punktu.

         a)   Anketas

               (13)

               Lai iegūtu informāciju, ko Komisija uzskata par vajadzīgu izmeklēšanai, tā nosūtīs anketas zināmajiem eksportētājiem/ražotājiem un zināmajām eksportētāju/ražotāju apvienībām Ķīnas Tautas Republikā, zināmajiem importētājiem un zināmajām importētāju apvienībām Savienībā, kā arī Ķīnas Tautas Republikas iestādēm. Informāciju var attiecīgi iegūt arī no Savienības ražošanas nozares.

               (14)

               Katrā ziņā visām ieinteresētajām personām būtu jāsazinās ar Komisiju nekavējoties un ne vēlāk kā šīs regulas 3. pantā noteiktajā termiņā un šīs regulas 3. panta pirmajā daļā noteiktajā termiņā jāpieprasa anketa, jo šīs regulas 3. panta otrajā daļā noteiktais termiņš attiecas uz visām ieinteresētajām personām.

               (15)

               Ķīnas Tautas Republikas iestādes tiks informētas par izmeklēšanas sākšanu.

         b)   Informācijas vākšana un uzklausīšana

               (16)

               Visas ieinteresētās personas ir aicinātas rakstiski izteikt savu viedokli un sniegt pierādījumus, kas to pamato. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

         c)   Atbrīvojums no importa reģistrēšanas vai pasākumiem

               (17)

               Saskaņā ar pamatregulas 13. panta 4. punktu izmeklējamā ražojuma importu var atbrīvot no reģistrēšanas vai pasākumiem, ja ar šādu importu pasākumi apieti netiek.

               (18)

               Iespējamā pasākumu apiešana notiek ārpus Savienības, tādēļ saskaņā ar pamatregulas 13. panta 4. punktu atbrīvojumus var piešķirt izmeklējamā ražojuma Ķīnas Tautas Republikas ražotājiem, kuri var pierādīt, ka tie nav saistīti (4) ne ar vienu ražotāju, uz kuru attiecas pasākumi (5), un ja ir konstatēts, ka tie nav iesaistīti pamatregulas 13. panta 1. un 2. punktā definētajās apiešanas darbībās. Ražotājiem, kas vēlas saņemt atbrīvojumu, šīs regulas 3. panta trešajā daļā norādītajā termiņā būtu jāiesniedz pieprasījums, kas pienācīgi pamatots ar pierādījumiem.

         F.   REĢISTRĒŠANA

               (19)

               Ievērojot pamatregulas 14. panta 5. punktu, tiek noteikts, ka izmeklējamā ražojuma importu reģistrē, lai nodrošinātu, ka tad, ja izmeklēšanā tiktu konstatēta pasākumu apiešana, no dienas, kad noteikts, ka jāreģistrē imports, varētu atbilstošā apmērā iekasēt antidempinga maksājumus.

         G.   TERMIŅI

               (20)

               Labas pārvaldības labad būtu jānosaka termiņi, kuros:

                           —

                           ieinteresētās personas var pieteikties Komisijā, rakstiski darīt zināmu savu viedokli un iesniegt atbildes uz anketas jautājumiem vai jebkādu citu informāciju, kas būtu jāņem vērā izmeklēšanā,

                           —

                           ražotāji Ķīnas Tautas Republikā var pieprasīt atbrīvojumu no importa reģistrēšanas vai pasākumiem,

                           —

                           ieinteresētās personas var iesniegt Komisijai rakstisku uzklausīšanas pieprasījumu.

               (21)

               Uzmanība tiek vērsta uz faktu, ka vairākuma pamatregulā noteikto procesuālo tiesību īstenošana ir atkarīga no tā, vai persona piesakās šīs regulas 3. pantā noteiktajos termiņos.

         H.   NESADARBOŠANĀS

               (22)

               Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

               (23)

               Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju neņem vērā un izmanto pieejamos faktus.

               (24)

               Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

               (25)

               Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai būtu nekavējoties jāsazinās ar Komisiju.

         I.   IZMEKLĒŠANAS GRAFIKS

               (26)

               Izmeklēšana saskaņā ar pamatregulas 13. panta 3. punktu tiks pabeigta deviņu mēnešu laikā no šīs regulas spēkā stāšanās dienas.

         J.   PERSONAS DATU APSTRĀDE

               (27)

               Tiek norādīts, ka šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (6).

         K.   UZKLAUSĪŠANAS AMATPERSONA

               (28)

               Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un veikt mediāciju, lai pilnībā tiktu īstenotas ieinteresētās personas tiesības uz aizstāvību.

               (29)

               Uzklausīšanas pieprasījums jāiesniedz rakstiski un tajā jānorāda pieprasījuma iemesli. Uzklausīšanas amatpersona nodrošinās arī iespējas sarīkot uzklausīšanu, kurā piedalīsies attiecīgās personas, tādējādi tiks pārstāvēti dažādi viedokļi un piedāvāti atspēkojoši argumenti.

               (30)

               Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/trade-policy-and-you/contacts/hearing-officer/,

         IR PIEŅĒMUSI ŠO REGULU.
   1. pants
   Saskaņā ar Regulas (EK) Nr. 1225/2009 13. panta 3. punktu tiek sākta izmeklēšana, lai noteiktu, vai, importējot Savienībā Ķīnas Tautas Republikas izcelsmes ar roku darbināmu paliktņu autokrāvējus un to galvenās daļas, t. i., šasijas un hidraulikas, ar tā dēvēto “svara rādījumu sistēmu” (šasijā neintegrētu svēršanas mehānismu, kura kļūdas robeža ir vienāda ar 1 % no slodzes vai lielāka par to), ko patlaban klasificē ar KN kodiem ex 8427 90 00 un ex 8431 20 00 (Taric kodi 8427900030 un 8431200050), tiek apieti pasākumi, kas noteikti ar Īstenošanas regulu (ES) Nr. 1008/2011, kas grozīta ar Īstenošanas regulu (ES) Nr. 372/2013.
   2. pants
   Muitas dienesti saskaņā ar Regulas (EK) Nr. 1225/2009 13. panta 3. punktu un 14. panta 5. punktu veic vajadzīgos pasākumus, lai reģistrētu šīs regulas 1. pantā definēto importu Savienībā.
   Reģistrēšanu beidz, kad pagājuši deviņi mēneši no šīs regulas spēkā stāšanās dienas.
   Komisija ar regulu var uzdot muitas dienestiem izbeigt to ražojumu importa reģistrāciju Savienībā, kurus izgatavojuši ražotāji, kas iesnieguši pieprasījumu par atbrīvojumu no reģistrācijas un par ko konstatēts, ka tie atbilst atbrīvojuma piešķiršanas nosacījumiem.
   3. pants
   Anketas Komisijā jāpieprasa 15 dienu laikā no šīs regulas spēkā stāšanās dienas.
   Ieinteresētajām personām, kuras vēlas, lai to viedokli ņemtu vērā izmeklēšanā, jāpiesakās, sazinoties ar Komisiju, rakstiski jāizklāsta savs viedoklis un jāiesniedz atbildes uz anketas jautājumiem vai cita informācija 37 dienu laikā no šīs regulas spēkā stāšanās dienas, ja vien nav norādīts citādi.
   Ražotājiem Ķīnas Tautas Republikā, kuri pieprasa atbrīvojumu no importa reģistrēšanas vai pasākumiem, tajā pašā 37 dienu termiņā jāiesniedz pieprasījums, kas pienācīgi pamatots ar pierādījumiem.
   Ieinteresētajām personām, lai tās uzklausītu, tajā pašā 37 dienu termiņā jāpiesakās Komisijā.
   Uz informāciju, kas tirdzniecības aizsardzības izmeklēšanu vajadzībām iesniegta Komisijai, neattiecas autortiesības. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību turētāja ir jālūdz īpaša atļauja, kas ļauj a) Komisijai šīs tirdzniecības aizsardzības procedūras vajadzībām izmantot informāciju un datus un b) sniegt informāciju un/vai datus šīs izmeklēšanas ieinteresētajām personām tādā veidā, kas tām ļauj izmantot tiesības uz aizstāvību.
   Visi rakstiski iesniegtie dokumenti, tostarp šajā regulā prasītā informācija, kā arī ieinteresēto personu atbildes uz anketas jautājumiem un sarakste, kurai lūgts saglabāt konfidencialitāti, ir ar norādi “Limited” (7).
   Ieinteresētajām personām, kuras sniedz informāciju ar norādi “Limited”, saskaņā ar Regulas (EK) Nr. 1225/2009 19. panta 2. punktu jāsagatavo tās nekonfidenciāls kopsavilkums ar norādi “For inspection by interested parties”. Šiem kopsavilkumiem būtu jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu informāciju var neņemt vērā.
   Ieinteresētās personas tiek aicinātas visu informāciju un pieteikumus, tostarp skenētās pilnvaras un izziņas, iesniegt pa e-pastu, savukārt liela apjoma atbildes – CD-ROM vai DVD, ko iesniedz personīgi vai nosūtot pa pastu ar ierakstītu vēstuli. Ja ieinteresētās personas atbild pa e-pastu, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē: http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums/vārds, uzvārds, adrese, tālruņa numurs un derīga e-pasta adrese un ir jānodrošina, lai norādītā e-pasta adrese būtu funkcionējoša, oficiāla darba e-pasta adrese un e-pasts ik dienu tiktu pārbaudīts. Pēc kontaktinformācijas iesniegšanas Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ierakstītā vēstulē. Ieinteresētās personas var iepazīties ar papildu noteikumiem un informāciju par saraksti ar Komisiju, tostarp principiem, kas piemērojami pa e-pastu sūtāmai informācijai, iepriekš minētajās instrukcijās par saziņu ar ieinteresētajām personām.
   Komisijas adrese sarakstei:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

               E-pasts: TRADE-HPT-R637-CIRCUMVENTION@ec.europa.eu

         4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2015. gada 15. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 2011. gada 10. oktobra Īstenošanas regula (ES) Nr. 1008/2011, ar ko pēc termiņa beigu pārskata saskaņā ar Regulas (EK) Nr. 1225/2009 11. panta 2. punktu uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam un ko attiecina arī uz tādu ar roku darbināmu paliktņu autokrāvēju un to galveno daļu importu, kuras nosūtītas no Taizemes, neatkarīgi no tā, vai Taizeme ir deklarēta kā šo ražojumu izcelsmes valsts (OV L 268, 13.10.2011., 1. lpp.).

      (3)  Padomes 2013. gada 22. aprīļa Īstenošanas regula (ES) Nr. 372/2013, ar ko pēc daļējas starpposma pārskatīšanas atbilstīgi Regulas (EK) Nr. 1225/2009 11. panta 3. punktam groza Īstenošanas regulu (ES) Nr. 1008/2011, ar kuru uzliek galīgo antidempinga maksājumu, ko piemēro Ķīnas Tautas Republikas izcelsmes ar roku darbināmu paliktņu autokrāvēju un to galveno daļu importam (OV L 112, 24.4.2013., 1. lpp.).

      (4)  Saskaņā ar 143. pantu Komisijas Regulā (EEK) Nr. 2454/93 par Kopienas Muitas kodeksa īstenošanu personas uzskata par saistītām tikai tad, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) kādai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē kāda trešā persona; g) abas personas kopā tieši vai netieši kontrolē kādu trešo personu vai h) tās ir vienas ģimenes locekļi. Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva, ii) tēvs vai māte un bērns, iii) brālis un māsa vai pusbrālis un pusmāsa, iv) vectēvs vai vecāmāte un bērna bērns, v) tēva vai mātes brālis vai māsa un brāļa vai māsas bērns, vi) vīra vai sievas tēvs vai māte un znots vai vedekla, vii) svainis un svaine. (OV L 253, 11.10.1993., 1. lpp.) Šajā kontekstā termins “persona” attiecas gan uz fizisku, gan juridisku personu.

      (5)  Tomēr pat tad, ja ražotāji iepriekšminētajā nozīmē ir saistīti ar uzņēmumiem, uz kuriem attiecas spēkā esošie Ķīnas Tautas Republikas izcelsmes importam piemērojamie pasākumi, atbrīvojumu var piešķirt, ja nav pierādījumu, ka saistība ar uzņēmumiem, uz ko attiecās sākotnējie pasākumi, ir izveidota vai izmantota sākotnējo pasākumu apiešanai.

      (6)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (7)  Dokumentu ar norādi “Limited” uzskata par konfidenciālu saskaņā ar 19. pantu Padomes Regulā (EK) Nr. 1225/2009 (OV L 343, 22.12.2009., 51. lpp.) un 6. pantu PTO Nolīgumā par 1994. gada GATT VI panta īstenošanu (Antidempinga nolīgums). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).


title: Komisijas Īstenošanas regula (ES) 2015/2080 (2015. gada 18. novembris) par Regulas (EK) Nr. 2535/2001 grozījumiem, kas attiecas uz Ukrainas izcelsmes piena produktu importa tarifa kvotu pārvaldību un Moldovas izcelsmes piena produktu importa tarifa kvotas atcelšanu

text:
               19.11.2015

               LV

               Eiropas Savienības Oficiālais Vēstnesis

               L 302/77

         KOMISIJAS ĪSTENOŠANAS REGULA (ES) 2015/2080
   (2015. gada 18. novembris)
   par Regulas (EK) Nr. 2535/2001 grozījumiem, kas attiecas uz Ukrainas izcelsmes piena produktu importa tarifa kvotu pārvaldību un Moldovas izcelsmes piena produktu importa tarifa kvotas atcelšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. pantu,
   tā kā:

               (1)

               Ar Padomes Lēmumu 2014/668/ES (2) Padome atļāva Eiropas Savienības vārdā parakstīt un provizoriski piemērot Asociācijas nolīgumu starp Eiropas Savienību un tās dalībvalstīm, no vienas puses, un Ukrainu, no otras puses. Nolīguma IV sadaļā un tās I nodaļas I pielikuma A daļā paredzēts atcelt muitas nodokļus Ukrainas izcelsmes preču importam un tarifa likmes kvotas, no kurām trīs attiecas uz piena produktiem. Tā kā nolīgums vēl nav stājies spēkā, saskaņā ar Eiropas Parlamenta un Padomes Regulu (ES) Nr. 374/2014 (3) Ukrainas piena produktu importa tarifa likmes kvotas ar Komisijas Īstenošanas regulām (ES) Nr. 415/2014 (4) un (ES) Nr. 1165/2014 (5) līdz 2015. gada 31. decembrim ir iekļautas Komisijas Regulas (EK) Nr. 2535/2001 (6) I pielikumā. Asociācijas nolīgumu provizoriski piemēros no 2016. gada 1. janvāra.

               (2)

               Tādēļ ir lietderīgi Regulas (EK) Nr. 2535/2001 I pielikuma L daļu papildināt ar piena produktu importa tarifa likmes kvotām Ukrainai attiecībā uz kvotas periodiem no 2016. gada 1. janvāra.

               (3)

               Ar Padomes Lēmumu 2014/492/ES (7) Padome atļāva Eiropas Savienības vārdā parakstīt un provizoriski piemērot Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses. Minētā nolīguma 147. pants paredz atcelt muitas nodokļus importam Eiropas Savienībā. Padomes Regula (EK) Nr. 55/2008 (8), ar ko ievieš autonomās tirdzniecības preferences Moldovas Republikai un nosaka importa kvotu piena produktiem, kas minēti Regulas (EK) Nr. 2535/2001 5. panta j) punktā, ir spēkā līdz 2015. gada 31. decembrim. Tādēļ būtu lietderīgi Regulā (EK) Nr. 2535/2001 svītrot noteikumus par piena produktu importa kvotu Moldovai.

               (4)

               Līdz ar to būtu attiecīgi jāgroza Regula (EK) Nr. 2535/2001.

               (5)

               Šajā regulā noteiktie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 2535/2001 groza šādi:

               1)

               5. panta j) punktu svītro;

               2)

               19. panta 1. punkta i) apakšpunktu svītro;

               3)

               I pielikumu groza šādi:

                           a)

                           J daļu svītro;

                           b)

                           L daļu aizstāj ar šās regulas pielikuma tekstu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro kvotas periodam no 2016. gada 1. janvāra un uz priekšu.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Padomes 2014. gada 23. jūnija Lēmums 2014/668/ES par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem (OV L 278, 20.9.2014., 1. lpp.).

      (3)  Eiropas Parlamenta un Padomes 2014. gada 16. aprīļa Regula (ES) Nr. 374/2014 par muitas nodokļu samazināšanu vai atcelšanu Ukrainas izcelsmes precēm (OV L 118, 22.4.2014., 1. lpp.).

      (4)  Komisijas 2014. gada 23. aprīļa Īstenošanas regula (ES) Nr. 415/2014, ar ko groza Regulu (EK) Nr. 2535/2001 attiecībā uz tarifa kvotu pārvaldību Ukrainas izcelsmes piena produktiem un atkāpjas no minētās regulas (OV L 121, 24.4.2014., 49. lpp.).

      (5)  Komisijas 2014. gada 31. oktobra Īstenošanas regula (ES) Nr. 1165/2014, ar ko groza Regulu (EK) Nr. 2535/2001 attiecībā uz tarifa kvotu pārvaldīšanu Ukrainas izcelsmes piena produktiem (OV L 314, 31.10.2014., 7. lpp.).

      (6)  Komisijas 2001. gada 14. decembra Regula (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (OV L 341, 22.12.2001., 29. lpp.).

      (7)  Padomes 2014. gada 16. jūnija Lēmums 2014/492/ES par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (OV L 260, 30.8.2014., 1. lpp.).

      (8)  OV L 20, 24.1.2008., 1. lpp.

      PIELIKUMS

            “I.   L

         TARIFA KVOTAS, KAS MINĒTAS ASOCIĀCIJAS NOLĪGUMA AR UKRAINU I NODAĻAS I PIELIKUMA A DAĻAS PAPILDINĀJUMĀ

                     Kvotas numurs

                     KN kods

                     Apraksts (1)

                     Izcelsmes valsts

                     Importa periods

                     Kvotā iekļautais daudzums
                     (produkta svars tonnās)

                     Kvotā iekļautais daudzums uz sešiem mēnešiem
                     (produkta svars tonnās)

                     Ievedmuitas nodoklis (EUR/100 kg neto svara)

                     09.4600

                     0401
                     0402 91
                     0402 99
                     0403 10 11
                     0403 10 13
                     0403 10 19
                     0403 10 31
                     0403 10 33
                     0403 10 39
                     0403 90 51
                     0403 90 53
                     0403 90 59
                     0403 90 61
                     0403 90 63
                     0403 90 69

                     Piens un saldais krējums, kas nav pulverī, granulās vai citādā cietā veidā; jogurts, nearomatizēts un bez augļiem, riekstiem vai kakao; fermentēti vai paskābināti piena produkti, nearomatizēti un bez augļiem, riekstiem vai kakao, un ne pulverī, granulās vai citādā cietā veidā

                     UKRAINA

                     2016. gads
                     2017. gads
                     2018. gads
                     2019. gads
                     2020. gads
                     2021. un nākamie gadi

                     8 000
                     8 400
                     8 800
                     9 200
                     9 600
                     10 000

                     4 000
                     4 200
                     4 400
                     4 600
                     4 800
                     5 000

                     0

                     09.4601

                     0402 10
                     0402 21
                     0402 29
                     0403 90 11
                     0403 90 13
                     0403 90 19
                     0403 90 31
                     0403 90 33
                     0403 90 39
                     0404 90 21
                     0404 90 23
                     0404 90 29
                     0404 90 81
                     0404 90 83
                     0404 90 89

                     Piens un saldais krējums, pulverī, granulās vai citādā cietā veidā; fermentēti vai paskābināti piena produkti pulverī, granulās vai citādā cietā veidā, nearomatizēti un bez augļiem, riekstiem vai kakao; produkti, kas sastāv no dabiskām piena sastāvdaļām, kas nav minēti vai iekļauti citur

                     UKRAINA

                     2016. gads
                     2017. gads
                     2018. gads
                     2019. gads
                     2020. gads
                     2021. un nākamie gadi

                     1 500
                     2 200
                     2 900
                     3 600
                     4 300
                     5 000

                     750
                     1 100
                     1 450
                     1 800
                     2 150
                     2 500

                     0

                     09.4602

                     0405 10
                     0405 20 90
                     0405 90

                     Sviests un citi no piena iegūti tauki un eļļas; ziežami piena produkti ar tauku saturu pēc svara vairāk par 75 %, bet mazāk par 80 %

                     UKRAINA

                     2016. gads
                     2017. gads
                     2018. gads
                     2019. gads
                     2020. gads
                     2021. un nākamie gadi

                     1 500
                     1 800
                     2 100
                     2 400
                     2 700
                     3 000

                     750
                     900
                     1 050
                     1 200
                     1 350
                     1 500

                     0

         (1)  Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, jo šā pielikuma kontekstā preferenču pasākumu piemērojamību nosaka pēc KN koda.”


title: Komisijas Īstenošanas regula (ES) Nr. 1032/2013 ( 2013. gada 24. oktobris ), ar ko apstiprina brometiķskābi kā esošu aktīvo vielu izmantošanai 4. produkta veida biocīdos Dokuments attiecas uz EEZ

text:
               25.10.2013

               LV

               Eiropas Savienības Oficiālais Vēstnesis

               L 283/22

         KOMISIJAS ĪSTENOŠANAS REGULA (ES) Nr. 1032/2013
   (2013. gada 24. oktobris),
   ar ko apstiprina brometiķskābi kā esošu aktīvo vielu izmantošanai 4. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Ar Komisijas Regulu (EK) Nr. 1451/2007 (2), ir noteikts novērtējamo darbīgo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, I A vai I B pielikumā. Brometiķskābe ir minētajā sarakstā.

               (2)

               Brometiķskābe ir novērtēta saskaņā ar Direktīvas 98/8/EK 11. panta 2. punktu izmantošanai 4. produkta veidam, pārtikas produktu un dzīvnieku barības dezinfekcijas līdzekļi, kā noteikts minētās direktīvas V pielikumā, kuri atbilst 4. produkta veidam, kas definēts Regulas (ES) Nr. 528/2012 V pielikumā.

               (3)

               Par ziņotājvalsti tika izraudzīta Spānija, un saskaņā ar Regulas (EK) Nr. 1451/2007 14. panta 4. un 6. punktu 2011. gada 22. janvārī tā ir iesniegusi Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Izskatīšanas konstatējumus saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2013. gada 27. septembrī ir iekļāvusi novērtējuma ziņojumā.

               (5)

               Minētais ziņojums liecina, ka biocīdi, kurus izmanto 4. produkta veidam un kuri satur brometiķskābi, varētu atbilst Direktīvas 98/8/EK 5. pantā noteiktajām prasībām.

               (6)

               Tāpēc ir lietderīgi apstiprināt brometiķskābi izmantošanai 4. produkta veida biocīdos.

               (7)

               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumam nebūtu jāattiecas uz tādiem materiāliem.

               (8)

               Vērtēšana neskāra tādus biocīdus, kas satur brometiķskābi materiālos un izstrādājumos, kas paredzēti tiešai vai netiešai saskarei ar pārtiku Eiropas Parlamenta un Padomes Regulas (EK) Nr. 1935/2004 (4) 1. panta 1. punkta nozīmē. Attiecībā uz šiem materiāliem var būt nepieciešami īpaši ierobežojumi sastāvdaļu pārnešanai uz pārtikas produktiem, kā minēts Regulas (EK) Nr. 1935/2004 5. panta 1. punkta e) apakšpunktā. Tāpēc apstiprinājumam nebūtu jāattiecas uz šādu izmantošanu, ja vien Komisija ir noteikusi šādus ierobežojumus vai saskaņā ar minēto regulu ir noteikts, ka šāds ierobežojums nav nepieciešams.

               (9)

               Pirms aktīvās vielas apstiprināšanas ir jāpaiet piemērotam laika periodam, lai dalībvalstis, ieinteresētās personas un Komisija vajadzības gadījumā sagatavotos jauno prasību izpildei.

               (10)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Brometiķskābi apstiprina kā aktīvo vielu izmantošanai 4. produkta veida biocīdos, ievērojot specifikācijas un nosacījumus pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 167, 27.6.2012., 1. lpp.

      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Eiropas Parlamenta un Padomes 2004. gada 27. oktobra Regulas (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi (2)

                  Brometiķskābe

                     IUPAC nosaukums:
                  2-brom-etiķskābe
                  EK Nr.: 201-175-8

                     CAS Nr.: 79-08-3

                  946 g/kg

                  2015. gada 1. jūlijs

                  2025. gada 30. jūnijs

                  4

                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Atļaujas saņemšanai jāievēro šādas prasības:

                              1)

                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus;

                              2)

                              produktiem, kuru atliekas var nonākt pārtikā vai dzīvnieku barībā, apstiprina nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) saskaņā ar Eiropas Parlamenta un Padomes Regulu (EK) Nr. 470/2009 (3) vai Eiropas Parlamenta un Padomes Regulu (EK) Nr. 396/2005 (4) un veic visus attiecīgos riska mazināšanas pasākumus, kas nodrošina, ka piemērojamie maksimāli pieļaujamie atlieku daudzumi netiek pārsniegti;

                              3)

                              produktus, kas satur brometiķskābi, neiekļauj materiālos un izstrādājumos, kas paredzēti saskarei ar pārtikas produktiem, saskaņā ar Regulas (EK) Nr. 1935/2004 1. panta 1. punktu, ja vien Komisija nav noteikusi īpašus ierobežojumus brometiķskābes pārnešanai uz pārtiku vai saskaņā ar minēto regulu nav noteikts, ka šāds ierobežojums nav nepieciešams.

                        Ja apstrādātais priekšmets ir apstrādāts ar brometiķskābi vai brometiķskābe tajā ir ar nolūku iekļauta un ja tas tas vajadzīgs tāpēc, ka iespējama saskare ar ādu, kā arī brometiķskābes izdalīšanās parastos lietošanas apstākļos, tad persona, kas atbild par izstrādājuma laišanu tirgū, nodrošina, ka marķējumā ir sniegta informācija par ādas sensibilizācijas risku, kā arī informācija, kas norādīta Regulas (ES) Nr. 528/2012 58. panta 3. punkta otrajā daļā.

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.

         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm

         (3)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).